อยากทราบว่ามีโอกาสที่จะท้องมั้ยคือมี พสพ กับแฟน ในวันที่27 สค.คาดว่าน่าจะตรงกับวันตกไข่แต่ไม่แน่ใจแล้วได้กินยาคุมฉุกเฉินหลังจากนั้น2วัน แล้วต่อมาอีก2วันได้มี พสพ กับแฟนอีกครั้งนึง แล้วได้กินยาคุมแผงธรรมดาในวันที่1 กย. มีโอกาสที่จะท้องรึป่าวคะ ตอนนี้มีอาการคล้าย ปจด มีเลือดสีใสออกส้มๆมีเศษลิ่มเลือดติดออกมาเล็กน้อยมีอาการปวดท้องเหมือน ปจด. ปวดเตือนมา2วันก่อนที่จะมีเลือดออกมา อยากทราบว่ามีโอกาสที่จะท้องสูงมั้ยช่วยให้คำแนะนำด้วยค่ะ
สวัสดีค่ะ หากได้ทานยาคุมฉุกเฉินหลังจากที่มีเพศสัมพันธ์ไปแล้ว 2 วัน หรือภายในช่วง 24-48 ชั่วโมง ยาคุมฉุกเฉินจะช่วยป้องกันการตั้งครรภ์ได้ประมาณ 75%ส่วนการมีเพศสัมพันธ์หลังจากนั้นอีก 2 วัน และได้ทานยาคุมกำเนิดชนิด 21 หรือ 28 เม็ดไป ยาคุมกำเนิดจะไม่สามารถช่วยป้องกันการตั้งครรภ์ได้ เพราะโดยปกติ ต้องทานยาต่อเนื่องไปอย่างน้อย 7 วันก่อน ยาคุมจึงจะออกฤทธิ์ป้องกันการตั้งครรภ์ได้ค่ะสำหรับการมีเลือดออกมาเล็กน้อยในขณะนี้ ซึ่งยังทานยาคุมไม่หมดแผง ก็น่าจะเกิดจากผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ค่ะ ซึ่งก็ไม่ได้อันตรายอะไร ส่วนการที่จะทราบว่ามีการตั้งครรภ์หรือไม่นั้น ก็ควรลองตรวจหาการตั้งครรภ์ดูค่ะ หากตรวจไม่พบ ก็ควรทานยาคุมต่อไปจนครบ 21 เม็ด แล้วให้เว้นระยะไป 7 วันก่อนที่จะเริ่มทานยาแผงใหม่ หรือทานจนครบ 28 เม็ด ก่อนเริ่มทานยาแผงใหม่ค่ะ (หากเป็นชนิด 28 เม็ด)